સુરત ખાતે એમણે જણાવ્યું હતું કે, પુલવામા ખાતે હુમલા બાદ આપણે એરસ્ટ્રાઈક કરી સેંકડો આતંકીઓના ફુરચા ઉડાવ્યા છે અને પાકિસ્તાનનું એફ-૧૬ તોડી પાડી ૨૪ કલાકમાં જ આપણો જવાન સન્માન સાથે પરત લાવ્યા છીએ ત્યારે વિરોધ પક્ષોના ખુલાસા માગતા નિવેદનોથી પાકિસ્તાનના ચહેરા ઉપર હાસ્ય આવ્યું છે, શરમ કરો શરમ, મોદી અને સેના જે પરાક્રમ કરી રહ્યાં છે તેનું સમર્થન નહીં કરો તો કંઈ નહીં, પણ ચૂપ રહેવાનું શીખી લો, મોદી સરકારમાં ગોળીનો જવાબ ગોળાથી અને ઈંટનો જવાબ પથ્થરથી અપાતા, અત્યાર સુધી વિશ્વમાં માત્ર બે દેશો-અમેરિકા અને ઈઝરાયલ દ્વારા જ બદલો લેવાતો હતો, તે યાદીમાં ત્રીજું નામ હવે ભારતનું જોડાયું છે, આંતરરાષ્ટ્રીય સ્તરે ભારતની કૂટનીતિક વિજય થયો છે.